EL    EL  
 ΕΥΡΩΠΑΪΚΗ  
ΕΠΙΤΡΟΠΗ  ΥΠΑΤΗ  ΕΚΠΡΟΣΩΠΟΣ  ΤΗΣ 
ΕΥΡΩΠΑΪΚΗΣ  ΕΝΩΣΗΣ  ΓΙΑ 
ΘΕΜΑΤΑ  ΚΟΙΝΗΣ  ΕΞΩΤΕΡΙΚΗΣ  
ΠΟΛΙΤΙΚΗΣ  ΚΑΙ ΠΟΛΙΤΙΚΗΣ  
ΑΣΦΑΛΕΙΑΣ
Βρυξέλλες , 22.1.2015  
JOIN(2015) 1 final 
2015/0022 (NLE) 
  
Κοινή  πρόταση  
ΚΑΝΟΝΙΣΜΟΣ  ΤΟΥ  ΣΥΜΒΟΥΛΙΟΥ  
για την τροποποίηση  του κανονισμού  (ΕΕ) αριθ . 208/2014 σχετικά  με περιοριστικά  
μέτρα  κατά  ορισμένων  προσώπων , οντοτήτων  και φορέων  ενόψει  της κατάστασης  στην  
Ουκρανία  
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
(1) O κανονισμός  (ΕΕ) αριθ. 208/2014 του Συμβουλίου , της 5ης Μαρτίου  2014, σχετικά  
με περιοριστικά  μέτρα  κατά  ορισμένων  προσώπων , οντοτήτων  και φορέων  ενόψει  της 
κατάστασης  στην  Ουκρανία1, θέτει  σε εφαρμογή  ορισμένα  μέτρα  που προβλέπονται  
στην  απόφαση  2014/119/ ΚΕΠΠΑ  και προβλέπει  τη δέσμευση  κεφαλαίων  και 
οικονομικών  πόρων  ορισμένων  προσώπων  που έχουν  αναγνωριστεί  ως υπεύθυνα  για 
την υπεξαίρεση  ουκρανικών  κρατικών  κεφαλαίων  και προσώπων  υπεύθυνων  για 
παραβιάσεις  ανθρώπινων  δικαιωμάτων  στην  Ουκρανία , καθώς  και φυσικών  ή νομικών  
προσώπων , οντοτήτων  ή φορέων  που συνδέονται  με αυτά . 
(2) Το Συμβούλιο  πρόκειται  να εκδώσει  απόφαση  για την τροποποίηση  της απόφασης  
2014/119/ ΚΕΠΠΑ  για την παροχή  περαιτέρω  λεπτομερειών  σχετικά  με τα κριτήρια  
κατονομασίας  με σκοπό  τη δέσμευση  κεφαλαίων  κατά  προσώπων  που ευθύνονται  για 
την υπεξαίρεση  ουκρανικών  κρατικών  κεφαλαίων  και τις παραβιάσεις  των 
ανθρώπινων  δικαιωμάτων . 
(3) Για την εφαρμογή  αυτών  των τροποποιημένων  κριτηρίων  κατονομασίας  απαιτείται  
περαιτέρω  δράση  της Ένωσης . 
(4) Η Ύπατη  Εκπρόσωπος  της Ένωσης  για Θέματα  Εξωτερικής  Πολιτικής  και Πολιτικής  
Ασφαλείας  και η Ευρωπαϊκή  Επιτροπή  θα πρέπει  να υποβάλουν  πρόταση  κανονισμού  
για την τροποποίηση  του κανονισμού  (ΕΕ) αριθ. 208/2014. 
                                                 
1 ΕΕ L 66 της 6.3.2014, σ. 1. 
EL 3   EL 2015/0022 (NLE) 
Κοινή  πρόταση  
ΚΑΝΟΝΙΣΜΟΣ  ΤΟΥ  ΣΥΜΒΟΥΛΙΟΥ  
για την τροποποίηση  του κανονισμού  (ΕΕ) αριθ . 208/2014 σχετικά  με περιοριστικά  
μέτρα  κατά  ορισμένων  προσώπων , οντοτήτων  και φορέων  ενόψει  της κατάστασης  στην  
Ουκρανία  
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη  τη Συνθήκη  για τη λειτουργία  της Ευρωπαϊκής  Ένωσης  και ιδίως  το 
άρθρο  215, 
Έχοντας  υπόψη  την απόφαση  2014/119/ ΚΕΠΠΑ  του Συμβουλίου , της 5ης Μαρτίου  2014, 
σχετικά  με περιοριστικά  μέτρα  κατά  ορισμένων  προσώπων , οντοτήτων  και φορέων  εν όψει 
της κατάστασης  στην  Ουκρανία2, 
Έχοντας  υπόψη  την κοινή  πρόταση  της Ύπατης  Εκπροσώπου  της Ένωσης  για Θέματα  
Εξωτερικής  Πολιτικής  και Πολιτικής  Ασφαλείας  και της Ευρωπαϊκής  Επιτροπής , 
Εκτιμώντας  τα ακόλουθα : 
(1) O κανονισμός  (ΕΕ) αριθ. 208/2014 του Συμβουλίου3 θέτει  σε εφαρμογή  ορισμένα  
μέτρα  που προβλέπονται  στην  απόφαση  2014/119/ ΚΕΠΠΑ  και προβλέπει  τη 
δέσμευση  κεφαλαίων  και οικονομικών  πόρων  ορισμένων  προσώπων  που έχουν  
αναγνωριστεί  ως υπεύθυνα  για την υπεξαίρεση  ουκρανικών  κρατικών  κεφαλαίων  και 
προσώπων  υπεύθυνων  για παραβιάσεις  ανθρώπινων  δικαιωμάτων  στην  Ουκρανία , 
καθώς  και φυσικών  ή νομικών  προσώπων , οντοτήτων  ή φορέων  που συνδέονται  με 
αυτά .  
(2) Στις ... Ιανουαρίου  2015, το Συμβούλιο  εξέδωσε  την απόφαση  2015/…/ ΚΕΠΠΑ4 η 
οποία  τροποποιεί  την απόφαση  2014/119/ ΚΕΠΠΑ  και διευκρινίζει  τα κριτήρια  
κατονομασίας  με σκοπό  τη δέσμευση  κεφαλαίων  κατά  προσώπων  που ευθύνονται  για 
την υπεξαίρεση  ουκρανικών  κρατικών  κεφαλαίων  και τις παραβιάσεις  των 
ανθρώπινων  δικαιωμάτων .  
(3) Η τροποποίηση  αυτή  εμπίπτει  στο πεδίο  εφαρμογής  της Συνθήκης  για τη λειτουργία  
της Ευρωπαϊκής  Ένωσης  και, επομένως , για να διασφαλιστεί  κυρίως  η ομοιόμορφη  
εφαρμογή  της σε όλα τα κράτη  μέλη , απαιτείται  κανονιστική  δράση  στο επίπεδο  της 
Ένωσης . Ο κανονισμός  (ΕΕ) αριθ. 208/2014 θα πρέπει  επομένως  να τροποποιηθεί  
ανάλογα .  
(4) Ο παρών  κανονισμός  θα πρέπει  να τεθεί  πάραυτα  σε ισχύ, ώστε  να διασφαλιστεί  η 
αποτελεσματικότητα  των μέτρων  που προβλέπονται  σ ' αυτόν , 
                                                 
2 ΕΕ L 66 της 6.3.2014, σ. 26. 
3 Κανονισμός  (ΕΕ) αριθ. 208/2014 του Συμβουλίου , της 5ης Μαρτίου  2014, σχετικά  με περιοριστικά  
μέτρα  κατά  ορισμένων  προσώπων , οντοτήτων  και φορέων  ενόψει  της κατάστασης  στην  Ουκρανία  (ΕΕ 
L 66 της 6.3.2014, σ. 1). 
4 EE L   
EL 4   EL ΕΞΕΔΩΣΕ  ΤΟΝ  ΠΑΡΟΝΤΑ  ΚΑΝΟΝΙΣΜΟ : 
Άρθρο  1 
Το άρθρο  3 του κανονισμού  (ΕΕ) αριθ. 208/2014 τροποποιείται  ως εξής: 
(1) Η παράγραφος  1 αντικαθίσταται  από το ακόλουθο  κείμενο : 
«1. Το παράρτημα  Ι περιλαμβάνει  τα πρόσωπα :  
α) που είναι  υπεύθυνα  για την υπεξαίρεση  ουκρανικών  κρατικών  
κεφαλαίων .  
β) που είναι  υπεύθυνα  για παραβιάσεις  των ανθρώπινων  δικαιωμάτων  στην  
Ουκρανία · και 
γ) τα φυσικά  ή νομικά  πρόσωπα , τις οντότητες  ή τους φορείς  που 
συνδέονται  με τα φυσικά  πρόσωπα  τα οποία  αναφέρονται  στα σημεία  α) 
και β).  
 (2) Παρεμβάλλεται  η ακόλουθη  παράγραφος  1α: 
«1α. Για τους σκοπούς  της παραγράφου  1, στα «πρόσωπα  που είναι  υπεύθυνα  για 
την υπεξαίρεση  ουκρανικών  κρατικών  κεφαλαίων  περιλαμβάνονται  τα 
πρόσωπα  
για τα οποία  οι ουκρανικές  αρχές  διεξάγουν  έρευνα  για 
i)  την υπεξαίρεση  ουκρανικών  κρατικών  κεφαλαίων  ή στοιχείων  
ενεργητικού  ή συνέργεια · ή 
ii) κατάχρηση  εξουσίας  από μέρους  κρατικού  λειτουργού  με σκοπό  την 
εξασφάλιση  οφέλους  για τον ίδιο/α ή τρίτους , προκαλώντας  έτσι ζημία  
στα ουκρανικά  δημόσια  κεφάλαια  ή στοιχεία  του ενεργητικού , ή για 
συνέργεια .» 
Άρθρο  2  
Ο παρών  κανονισμός  αρχίζει  να ισχύει  την ημέρα  της δημοσίευσής  του στην  Επίσημη  
Εφημερίδα  της Ευρωπαϊκής  Ένωσης . 
Ο παρών  κανονισμός  είναι  δεσμευτικός  ως προς  όλα τα μέρη  του και ισχύει  άμεσα  σε κάθε  
κράτος  μέλος . 
Βρυξέλλες , 
 Για το Συμβούλιο  
 Ο Πρόεδρος